సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
షారుక్‌కు సారీ చెప్పిన అమెరికా!
లాస్ ఏంజిల్స్ ఎయిర్ పోర్టులో బాలీవుడ్ నటుడు షారూక్ ఖాన్‌‌కు జరిగిన అవమానంపై అమెరికా అసిస్టెంట్ సెక్రటరీ నిషా బిస్వాల్ క్షమాపణలు చెప్పారు.
TNN | Updated:
Aug 12, 2016, 12:15PM IST
లాస్ ఏంజిల్స్ ఎయిర్ పోర్టులో బాలీవుడ్ నటుడు షారూక్ ఖాన్‌‌కు జరిగిన అవమానంపై అమెరికా అసిస్టెంట్ సెక్రటరీ నిషా బిస్వాల్ క్షమాపణలు చెప్పారు. ఎయిర్ పోర్టులో షారుక్‌కు జరిగిన అసౌకర్యానికి చింతిస్తున్నామని ప్రస్తుతం ప్రపంచవ్యాప్తంగా ఉన్న పరిస్థితుల నేపథ్యంలో అమెరికన్ పౌరులపై సైతం నిఘా పెట్టాల్సిన అవసరం తలెత్తుతోందని దక్షిణ, మధ్య ఆసియా వ్యవహారాలను పర్యవేక్షిస్తున్న యూఎస్ అసిస్టెంట్ సెక్రటరీ నిషా బిస్వాల్ ట్విట్టర్‌లో పేర్కొన్నారు. గంటల తరబడి షారుక్‌ను అడ్డుకోవడం తప్పేనని అంగీకరించారు. షారుక్ వస్తున్నారన్న సమాచారం ముందుగానే అంది ఉంటే ఈ పరిస్థితి తలెత్తికాదని ఆమె చెప్పారు. ‘నేను భద్రతా పరమైన చర్యలను కాదనను. వాటిని అర్థం చేసుకుంటా. కానీ అమెరికాలో ప్రతిసారి ఇలా అడ్డుకోవడం చికాకు కలిగిస్తోంది’ అంటూ షారుక్ ట్విట్టర్ ద్వారా తన అభిప్రాయం వ్యక్తం చేసిన సంగతి తెలిసిందే. 2009లో న్యూ జెర్సీలోని నెవార్క్ లిబర్టీ అంతర్జాతీయ విమానాశ్రం ఒకసారి, 2012లో న్యూయార్క్ ఎయిర్ పోర్టులో మరోసారి ఇమిగ్రేషన్ అధికారులు షారుక్‌ను అడ్డుకొని గంటల తరబడి తనిఖీలు చేయడంతో షారుక్ పైవిధంగా స్పందించారు.
Sorry for the hassle at the airport, @iamsrk - even American diplomats get pulled for extra screening!